
ВЪПРОСИ И ОТГОВОРИ
[bookmark: _Hlk112742972][bookmark: _Hlk115097041]ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ НА ПРОЕКТНИ ПРЕДЛОЖЕНИЯ BG05SFPR001-1.011 ОГРАМОТЯВАНЕ НА ВЪЗРАСТНИ  (ЧРЕЗ ПРИЛАГАНЕ НА ПОДХОДА ИТИ-2)
към 03.09.2026 г.

ВЪПРОС 1 от 18.08.2026 г. (Q001 постъпил чрез ИСУН):
Здравейте,
От името на Община Дупница, бихме искали да зададем следния въпрос:
В насоките за кандидатстване на стр.13 в раздел Изисквания за проектно предложение пише:
„ВАЖНО! Проектното предложение следва да съответства на одобрената комбинирана концепция за ИТИ. Проверката за съответствие се извършва по отношение на: 
- цели, кандидат, партньори, асоциирани партньори, дейности, общ размер на искано финансиране чрез БФП, териториален обхват, срок за изпълнение, индикатори, целеви групи, вкл. уязвими целеви групи; 
- общият размер на исканото финансиране чрез БФП на проектното предложение следва да е равен или по-малък от общия размер на исканото финансиране чрез БФП в одобрената комбинирана КИТИ.“
Въпросът е, допустимо ли е да бъде подадено проектно предложение с бюджет на значително по-ниска стойност от предвидената БФП, но същевременно да отговаря на заложените стойности на индикаторите за резултат и изпълнение на съответната дейност в одобрената КИТИ по проект BG16FFPR003-2.003-0031 „Интегрирано регионално сътрудничество и ефективно използване на потенциала на територията на община Дупница, община Сапарева баня, с визия за икономически подем, иновации, постигане на социален растеж и устойчиво териториално развитие“, по Програма "Развитие на регионите" 2021-2027, BG16FFPR003-2.003 - КОНЦЕПЦИИ ЗА ИНТЕГРИРАНИ ТЕРИТОРИАЛНИ ИНВЕСТИЦИИ (ИТИ) – 2.
 При тази хипотеза бюджетът на проекта ще е на стойност значително по-ниска от заложения размер на БФП 383 468.91 евро, но в рамките на изискването за допустимия минимум от 127 823 евро, като ще бъдат покрити заложените стойности на индикаторите за изпълнение и резултат и на всички останали изисквания за съответствие с КИТИ, цитирани в насоките. 
Това ще даде възможност да отговорим на реалните възможности на общината и региона за потенциални участници, съответстващи на изискванията за целевата група по проекта. В същото време този вариант е в съответствие с цитираното в Насоките условие „общият размер на исканото финансиране чрез БФП на проектното предложение следва да е равен или по-малък от общия размер на исканото финансиране чрез БФП в одобрената комбинирана КИТИ“ и ще допринесе за по-ефективно и целесъобразно изразходване на предоставените средства.
С оглед на гореизложеното, молим за становище, такъв вариант на проектно предложение възможен ли е и има ли риск да се отрази негативно на успешното изпълнение на одобрената КИТИ?
Екип на Община Дупница
ОТГОВОР:
Да, допустимо е. Съгласно т. 9 „Минимален (ако е приложимо) и максимален размер на безвъзмездната финансова помощ за конкретен проект“ бюджетът на проектното предложение следва да бъде в рамките на минималния и максималния размер по процедурата. Заложеният бюджет по мярката за ограмотяване на възрастни в одобрената КИТИ е максималният такъв за проекта Ви.

ВЪПРОС 2 от 28.08.2026 г. (Q002 постъпил чрез ИСУН):
	Уважаеми дами и господа,
	от името на Община Дупница бихме искали да зададем следните въпроси:
1. Относно Annex II Декларация за партньорство: 
        - В т.9. на декларацията е записано: „Разпределението на дейностите и разходите между кандидата и партньорите в подаденото проектно предложение съответства на описаното в таблицата по-долу, въз основа на Анализ-декларация от директора на съответната образователна институция (Приложение II) и попълнената Помощна таблица (Приложение III)“. 
         Молим за указания относно действията ни по тази точка, тъй като Приложение II Анализ-декларация от директора на съответната образователна институция липсва в приложения пакет документи. 
           - В същата точка по-долу се изисква да се отделят разходите за персонал за кандидата и партньорите в табличен вид, като след това се посочва: „Други преки и непреки разходи – 40% от преките разходи за персонал се разпределят между кандидата и партньора/-ите както следва“. 
           Изискване за разпределение 60/40 процента на разходите за персонала и другите преки и непреки разходи не се посочва никъде в Условията за кандидатстване и помощните приложения. В същото време такава структура на бюджета не може да се постигне, тъй като е в разрез с основния принцип на формирането му, описан в Указанията и всички помощни приложения – отделните пера и общият му размер се изчисляват въз основа на броя ученици и единичните стандарти от таблица ТЕРЕС за отделните видове разходи. 
	Разпределение 60/40 е невъзможно, тъй като само непреките разходи и перото за стипендии надвишават значително исканото съотношение 40 % от стойността на разходите за персонал, по предварителните ни разчети. Молим за указания относно действията ни по тази точка.
         2. Молим за указания, кои единични разходи от таблица ТЕРЕС да се приложат по отношение възнагражденията на педагогическия персонал и образователните медиатори, които сме предвидени за осъществяване на Дейност 1. Реинтегриране в образователната система на лица, навършили 16 години, отпаднали от училище и/или без основно образование, чрез дейности за образователна медиация (мотивация за участие в образование, работа на образователни медиатори и др.) и Дейност 2. Организиране и провеждане на курсове за ограмотяване на възрастни, и на курсове за усвояване на учебно съдържание за различните образователни етапи и степени за лица, с ниско образование или без образование в координация с Агенция по заетостта и МТСП, с цел последващо включване във възможности за придобиване на професионална квалификация. 
         В указанията на стр. 27 е посочено „Дейностите и видовете разходи по процедура BG05SFPR001-1.011 „Ограмотяване на възрастни (чрез прилагане на подхода ИТИ-2)“ са идентични с дейностите и видовете разходи по процедура BG05SFPR001-1.007 „Ограмотяване на възрастни (чрез подбор)“, но в таблица ТЕРЕС за схема BG05SFPR001-1.007  са посочени само единичните разходи за обучение, стипендии, валидиране и подпомагане за прехода от образование към реализация на пазара на труда (кариерно ориентиране на ученици и не са посочени единични разходи за възнаграждение на персонал. 
          В тази връзка, молим да поясните, кои от посочените в таблицата единични разходи за възнаграждение на педагогически персонал и медиатори, са приложими по настоящата схема.
         3. Предварителните проучвания на целевата група показват липса на желаещи да валидират знанията си чрез предоставената по схемата възможност. В тази връзка допустимо ли е представяне на проектно предложение без Дейност 3. Валидиране на резултати от неформалното обучение и информалното учене чрез оценяване и признаване на съответствието между компетентности, придобити чрез неформално обучение и информално учене, и изискванията за завършване на клас, етап или степен от основно образование. 
            Ако включването на тази дейност е задължително, но след това не се изпълни поради липса на желаещи участници, има ли вероятност за налагане на санкции за кандидата и партньорите.
С уважение,
екип на Община Дупница
ОТГОВОР:
1. Със Заповед на Ръководителя на Управляващия орган на Програма „Образование“ 2021-2027 г. са изменени Насоките за кандидатстване по процедурата и са отстранени технически грешки в Образец на декларация за партньорство (Приложение II към Условията за кандидатстване), както и в Споразумение за партньорство (Приложение XIX към Условията за изпълнение) и Таблица „Изменение на бюджет“ (Приложение XXI към Условията за изпълнение). Пълният комплект на изменените Насоки за кандидатстване, който съдържа актуализираните Декларация за партньорство, Споразумение за партньорство и Таблица „Изменение на бюджет“, е публикуван на следните интернет адреси: https://eumis2020.government.bg, http://opnoir.bg и www.eufunds.bg.
2. Разходите за възнаграждения за Дейност 1 и за Дейност 2 са част от общ единичен разход за идентифициране, мотивиране и участие в курсове за ограмотяване, както и от общ единичен разход за идентифициране, мотивиране и участие в курсове за придобиване на компетентности от прогимназиалния етап на основното образование. Възнагражденията за различните под-дейности, свързани с тези единични разходи се разпределят между кандидата и партньорите в Помощната таблица, като Дейност 2 е допустима за изпълнение само от училищата. Няма конкретни часови ставки за възнагражденията на педагогическите специалисти и образователните медиатори, те се определят въз основа на обичайната политика на бенефициентите по отношение на заплащането. По тази процедура се използва Стандартна таблица на разходите за единица продукт, т.е. определена е конкретна сума за конкретен постигнат резултат.  Допустимите разходи по процедурата са посочени в т. 14.2 „Допустими разходи“, стр. 28-29 от Условията за кандидатстване.
За целите на изготвяне на бюджета на проектното предложение моля да се запознаете с Образец на Помощната таблица и указания за попълването й (Приложение VI към Условията за кандидатстване). 
3. Да, допустимо е. Условията за кандидатстване не поставят изискване за задължително включване на Дейност 3  в проектното предложение. В допълнение, обръщаме внимание, че съгласно т. 11 „Допустими кандидати“ от Условията за кандидатстване „Проектното предложение следва да съответства на одобрената комбинирана концепция за ИТИ.“, вкл. по отношение на дейностите.

